Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: A hitelintézetek és a pénzügyi vállalkozások éves beszámoló készítési és könyvvezetési kötelezettségének sajátosságairól szóló 250/2000. (XII. 24.) Korm. rendelet (a továbbiakban: Rendelet) 2. §-a a következõ 28. ponttal egészül
Paragraph Index: 291

(3) A Rendelet 10. §-ának (11) bekezdése helyébe a következõ rendelkezés lép: „(11) Az egyéb pénzügyi szolgáltatás bevételei és ráfordításai közül a pénzügyi szolgáltatásokhoz kapcsolódóan kapott (járó) és fizetett (fizetendõ) jutalékok összegét az eredménykimutatásban a kapott (járó) jutalék- és díjbevételek, illetve a fizetett (fizetendõ) jutalék és díjráfordítások között kell kimutatni. Minden egyéb pénzügyi szolgáltatási bevételt, illetve ráfordítást, amely a befektetési célú értékpapírok és részesedések eladásával, beváltásával, illetve a névérték felett és alatt vásárolt befektetési célú, kamatozó értékpapírok beszerzési ára és névértéke közötti különbözet idõarányos eredményként való elszámolásával, a befektetési célú, évente tõketörlesztést fizetõ értékpapírok törlesztéskor — a befolyt törlesztõ rész és a kivezetett arányos könyv szerinti érték különbözetében — elszámolt eredményével, a devizaeszközök és devizakötelezettségek átértékelésével és pénzügyi rendezésével, a vásárolt követelés értékesítésével, vagy más ügyletbõl kifolyólag felmerül — beleértve a nem kamatfedezeti célú, egyéb fedezeti célra kötött határidõs, opciós, valamint swap ügyletek üzleti év eredményében ilyen címen figyelembe vehetõ nyereségébõl, illetve veszteségébõl származó bevétel, illetve ráfordítás összegét is, ha az általa fedezett alapügylet (nem kereskedési célú alapügylet) eredménye is ilyen bevételként vagy ráfordításként kerül elszámolásra —, azt a pénzügyi mûveletek nettó eredményében — a befektetési szolgáltatások bevételeitõl és ráfordításaitól elkülönítetten — kell kimutatni az eredménykimutatásban. A valós értéken történõ értékelés alkalmazása esetén a nem kamatfedezeti célú egyéb fedezeti célra kötött ügylet után a tárgyévben elszámolható nyereség az egyéb pénzügyi szolgáltatás ráfordításait csökkentõ tételként, a veszteség az egyéb pénzügyi szolgáltatás bevételeit csökkentõ tételként kerül elszámolásra.”

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes